1956 में मध्यप्रदेश के अस्तित्व में आने के साथ ही इन्दौर में खुला था राज्य का पहला आकाशवाणी केंद्र। सूचना, शिक्षा और मनोरंजन के समन्वित ध्येय वाक्य को आत्मसात कर आकाशवाणी इन्दौर ने जल्द ही समूचे मालवा अंचल में अपनी गहरी पैठ बना ली थी। इसी के चलते रेडियो एनाउंसरों को फ़िल्मी सितारों जैसी लोकप्रियता मिलने लगी थी। आखिर रेडियो पर श्रोताओं को उनके मन-पसंद फ़िल्मी गाने सुनवाने की ख़ास शैली जो होती थी।